**Hagyatéki eljárás**

**1. Ügyleírás:**

1. Az eljárás megindítása.

A hagyatéki eljárás akkor indul, amikor a jegyző a halottvizsgálati bizonyítvány alapján - ennek hiányában a holtnak nyilvánító vagy a halál tényét megállapító végzés alapján, vagy olyan személy bejelentése alapján, akinek a hagyatéki eljárás megindításához jogi érdeke fűződik - az örökhagyó haláláról értesül.

2. A hagyaték leltározása.

A jegyző a hagyatéki vagyon adataira, valamint az öröklésben érdekelt személyek adataira vonatkozóan nyilatkozattételre hívja fel az általa ismert öröklésben érdekelt személyt, aki jellemzően a halottvizsgálati bizonyítványon feltüntetett hozzátartozó (temetést intéző személy).

Amennyiben a hagyatékban ingatlanvagyon található, az ingatlan értékének megállapítása érdekében megkeresi az ingatlan fekvése szerint illetékes települési önkormányzat jegyzőjét.

A leltár-tervezet megküldésével tájékoztatja a feleket az eljárás során beszerzett adatokról, a hagyaték tárgyához tartozó ismertté vált vagyontárgyakról, ingatlan vagyon esetén az adó- és értékbizonyítvány megküldésével az ingatlanvagyon megállapított értkéről.

Felek a felhívás kézhezvételétől számított 8 napon belül jelenthetik be, ha a leltár-tervezetben foglaltakon felül további, a hagyaték tárgyához tartozó vagyontárgy rögzítése szükséges, illetve az adó- és étékbizonyítványban foglaltakkal szemben 15 napon belül fellebbezéssel élhetnek.

A jegyző a fenti 8 napos határidő letelte és - amennyiben ingatlanvagyon van a hagyatékban - az ingatlan adó- és értékbizonyítványának véglegessé válását követően, elkészíti a hagyatéki leltárt, és azt a mellékleteivel együtt továbbítja az illetékes közjegyzőhöz.

Amennyiben a nyilatkozat adatai szerint leltár felvételére nem kerül sor, mert az örökhagyó nem rendelkezett hagyatéki leltározás alá tartozó vagyonnal, úgy az eljárást a jegyző végzéssel megszünteti.

**2. Az ügyintézéshez szükséges okiratok, dokumentumok, űrlapok:**

* Halotti anyakönyvi kivonat

**3. Az eljáró szerv adatai, elérhetősége:**

Hajdúhadházi Polgármesteri Hivatal

4242 Hajdúhadház, Bocskai tér 1. szám

Telefon:  06-52-384-103

Email: balogh.balazs@hajduhadhaz.hu

Hivatali kapu rövid neve: HADHAZ

KRID azonosító: 208072952

**4.Az eljáró szerv illetékességi területe:** Hajdúhadház város közigazgatási területe

**5. Az ügyintézés helye, ügyfélfogadási idő:**

Hajdúhadházi Polgármesteri Hivatal

4242 Hajdúhadház, Bocskai tér 1. szám

|  |  |
| --- | --- |
| Hétfő | 08:00 - 12:00 |
| Kedd | 08:00 - 12:00 |
| Szerda | 13:00 - 17:30 |
| Csütörtök | nincs ügyfélfogadás |
| Péntek | nincs ügyfélfogadás |

**6. Ügyintézés határideje, a jogorvoslati kérelem benyújtására nyitva álló határidő:**

A jegyző az eljárás megindulását követő nyolc napon belül megkezdi a leltározást. A leltárt 30 napon belül el kell készíteni. E határidőt attól a naptól kell számítani, amikor a jegyző a kötelező leltározás alá eső vagyontárgyról vagy a leltár felvételét kötelezővé tevő tényről, körülményről okiratból tudomást szerzett.

**7. Eljárási illeték, vagy igazgatási szolgáltatási díj:**

A hagyatéki leltár felvétele illeték- és díjmentes.

**8. Kapcsolódó jogszabályok**

- a hagyatéki eljárásról szóló 2010. évi XXXVIII. törvény (továbbiakban: Hetv.)

- az általános közigazgatási rendtartásról szóló 2016. évi CL. törvény (amennyiben a Hetv. külön előírja)

- a polgári perrendtartásról szóló 2016. évi CXXX. törvényt (a jegyző előtt folyó eljárás sajátosságainak figyelembe vételével mögöttes jogszabályként – ha az adott jogintézményt a Hetv. külön nem szabályozza)

- a hagyatéki eljárás egyes cselekményeiről szóló 29/2010. (XII. 31.) KIM rendeletet

**9. Kapcsolódó dokumentumok, nyomtatványok:**

Kérelem hagyatéki eljáráshoz